ΓΡΑΠΤΗ ΕΡΩΤΗΣΗ E-2837/02

υποβολή: Jorge Hernndez Mollar (PPE-DE) προς την Επιτροπή

(9 Οκτωβρίου 2002)

Θέμα: Βαθμός εφαρμογής της Οδηγίας 2000/35/ΕΚ

Η ευρωπαϊκή οδηγία 2000/35/ΕΚ(1), του Ιουνίου 2000, θεωρήθηκε από επιχειρηματικούς κύκλους χλιαρή ή ανεπαρκής, αποτελεί όμως σημαντική πρόοδο στον οικοδομικό τομέα, παρά το γεγονός ότι οι συστάσεις του Ευρωπαϊκού Κοινοβουλίου προχωρούσαν ακόμη περισσότερο και είναι λυπηρό το γεγονός ότι δεν προβλέπονται ρητώς προθεσμίες πληρωμής.

Για τις συναφείς προς τον οικοδομικό τομέα επιχειρήσεις, το φυσιολογικό θα ήταν να προβλεπότανποχρέωση πληρωμής εντός 30 ημερών από της εκτελέσεως των εργασιών, δεδομένου ότι, γενικώς, περνούν 180 ημέρες από τη στιγμή που μία συναφής προς τον οικοδομικό τομέα επιχείρηση εκτελεί τις εργασίες και εισπράττει τα οφειλόμενα.

Μπορεί να αναφέρει η Επιτροπή, από τον Ιούνιο του 2000, σε ποιο βαθμό έχει μεταφερθεί η ανωτέρω Οδηγία στις αντίστοιχες εθνικές νομοθεσίες και σε ποιο βαθμό θα μπορούσε να εξετασθεί το πάγιο αίτημα των συναφών προς τον οικοδομικό τομέα επιχειρήσεων να προβλέπονται από τις σχετικές ρυθμίσεις συγκεκριμένες προθεσμίες πληρωμής·

(1) ΕΕ L 200 της 8.8.2000, σελ. 35.

Απάντηση του κ. Liikanen εξ ονόματος της Επιτροπής

(4 Νοεμβρίου 2002)

Οι επιχειρήσεις που στερούνται ισχύος στην αγορά προκειμένου να διαπραγματευθούν βραχείες προθεσμίες πληρωμής μπορούν να αμφισβητήσουν τους καθιερωμένους όρους αγοράς ενώπιον ενός δικαστηρίου ή αρμόδιου διοικητικού οργάνου.

Το άρθρο 3.3 της οδηγίας 2000/35/ΕΚ(1) προβλέπει ότι οι συμβατικοί όροι που έχουν ως αποτέλεσμα τη μη τήρηση της περιόδου πληρωμής των 30 ημερών όπως αυτή ορίζεται από την οδηγία, μπορεί να μην είναι εκτελεστοί ή να γεννούν την αξίωση αποζημίωσης, αν θεωρηθούν κατάφωρα καταχρηστικοί.

Τα κράτη μέληποχρεούνται να εξασφαλίζουν την ύπαρξη επαρκών και αποτελεσματικών μέτρων προκειμένου να προλαμβάνουν τη συνεχιζόμενη εφαρμογή τέτοιων όρων, να εξασφαλίζουν γρήγορες διαδικασίες είσπραξης μη αμφισβητούμενων απαιτήσεων εντός 90 ημερολογιακών ημερών και να παρέχουν μηχανισμούς βάσει των οποίων οργανώσεις που εκπροσωπούν τα συμφέροντα μικρότερων επιχειρήσεων θα μπορούν να προσφύγουν στη δικαιοσύνη.

Δυνάμει του άρθρου 3 παράγραφοι 3, 4 και 5, ένας σύνδεσμος παραγωγών έχει τη δυνατότητα ναποβάλλει μήνυση εξ ονόματος ορισμένων μελών του. Στο πλαίσιο αυτό, ένα από τα στοιχεία που θα έπρεπε να λαμβάνεταιπόψη είναι αν ο κύριος αντισυμβαλλόμενος επωφελείται από σχετικά σύντομες περιόδους πληρωμής πληρώνει όμως τουςπεργολάβους του βάσει πολύ μακρύτερων περιόδων πληρωμής. Η περίπτωση αυτή προβλέπεται στην προαναφερθείσα οδηγία, συγκεκριμένα στην αιτιολογική σκέψη 19 και αναφέρεται στο άρθρο 3, παράγραφοι 3 έως 5.

Επιπλέον, ένα κράτος μέλος είναι ελεύθερο να εφαρμόσει το άρθρο 3 (2) προκειμένου να περιορίσει τη μέγιστη περίοδο πληρωμής σ'έναν τομέα όπως επί παραδείγματι στον κατασκευαστικό κλάδο, σε 60 το πολύ ημέρες, εφόσον

- είτε δηλώσει την ίδια στιγμή ότι οι περίοδοι πληρωμής πουπερβαίνουν τις 60 ημέρες είναι άκυρες

- είτε καθορίσει έναποχρεωτικό επιτόκιο πουπερβαίνει καταφανώς το νόμιμο επιτόκιο, για παράδειγμα 20 % ετησίως.

Δυνάμει του άρθρου 6, παράγραφος 2, ένα κράτος μέλος μπορεί να συνδυάσει τα δύο αυτά μέτρα, δηλαδή μπορεί να καθορίσει την προθεσμία και έναψηλό επιτόκιο.

Από της 2 Αυγούστου 2002, προθεσμία μεταφοράς της οδηγίας 2000/35/ΕΚ στην εθνική νομοθεσία, περισσότερα από τα μισά κράτη μέλη κοινοποίησαν στην Επιτροπή τη μεταφορά νομοθεσίας. Από την 1η Οκτωβρίου η Επιτροπή δεν έχει ακόμα λάβει κοινοποίηση από την Ελλάδα, την Ισπανία, την Ιταλία, το Λουξεμβούργο, τις Κάτω Χώρες, την Αυστρία και την Πορτογαλία. Ενημερωμένες πληροφορίες αναφορικά με τη μεταφορά νομοθεσίας δημοσιεύονται στην ιστοσελίδα της Επιτροπής http://europa.eu.int/comm/enterprise/regulation/late_payments/index.htm.

Προσφάτως, η Επιτροπή έλαβε μάλιστα επίσημη καταγγελία όσον αφορά τη μη μεταφορά της εν λόγω οδηγίας στην εθνική νομοθεσία από την Ισπανική κυβέρνηση.

Βάσει της οδηγίας 2000/35/ΕΚ, η Επιτροπή, μεταξύ άλλων,ποχρεούται να αναθεωρήσει ορισμένες πτυχές του θέματος δύο χρόνια μετά τη λήξη της προθεσμίας μεταφοράς της εν λόγω οδηγίας στο εθνικό δίκαιο. Στην αναθεώρηση αυτή θα συμπεριλαμβάνεται και μια εκτίμηση των επιπτώσεων των συμβατικών περιόδων πληρωμής στις εμπορικές δραστηριότητες, και της πρακτικής λειτουργίας της νομοθεσίας. Τα αποτελέσματα θα κοινοποιηθούν στο Συμβούλιο και το Ευρωπαϊκό Κοινοβούλιο, ενδεχομένως μαζί με προτάσεις για βελτίωση της κατάστασης.

(1) Οδηγία 2000/35/ΕΚ του Ευρωπαϊκού Κοινοβουλίου και του Συμβουλίου, της 29ης Ιουνίου 2000, για την καταπολέμηση των καθυστερήσεων πληρωμών στις εμπορικές συναλλαγές.